google/wiki40b huggingface dataset:
Pengangkutan awam di Kuala Lumpur

Pengangkutan awam di Kuala Lumpur dan kawasan sekitar Lembah Klang merangkumi pelbagai jenis pengangkutan seperti bas, rel dan teksi. kerajaan Malaysia telah berbelanja berjuta-juta ringgit untuk meningkatkan mutu dan kesediaadaan pengangkutan awam di Lembah Klang, termasuk membina aliran LRT baru.
Kini, cuma 16 peratus populasi menggunakan pengangkutan awam. Antara punca kadar penggunaan yang rendah ialah para komuter mendapati mutu perkhidmatan rendah.

Teksi

Teksi bermeter boleh didapati di merata bandar. Namun, kesesakan lalulintas, terutamanya pada waktu rush hour kerap berlaku di KL dan pada waktu sebegitu mungkin sukar untuk mendapat teksi. Terdapat banyak insiden melibatkan pemandu teksi yang mengenakan tambang yang keterlaluan, terutamanya terhadap pelancong, maka, para pelancong dinasihatkan agar menaiki teksi yang mengenakan tambang berdasarkan meter, atau bertegas untuk menggunakan meter.

Peraturan

Sistem pengangkutan awam dikawal dan ditadbir oleh pelbagai pihak berkuasa, termasuk Lembaga Perlesenan Kenderaan Komersial (CVLB) yang merupakan cawangan Kementerian Pembangunan Perusahaan dan Usahasama, Kementerian Pengangkutan dan kerajaan tempatan seperti Dewan Bandaraya Kuala Lumpur dan majlis perbandaran lain.
Seluruh sektor pengangkutan bukan ditadbir oleh satu buah badan.
Fazley Yaakob

Kehidupan dan kerjaya

Dilahirkan di Seremban, Negeri Sembilan pada 18 April 1978, Fazley merupakan anak kepada pengendali Putrade Malaysia, Datuk Yaakob Mohammad dan Datin Umi Kalsom Abdol Latib dan dibesarkan oleh keluarganya di beberapa tempat seperti Jakarta, Los Angeles dan Kuala Lumpur. Beliau bersekolah di Jakarta International School, Indonesia (tadika), Vermont Avenue School, Los Angeles, Amerika Syarikat (sekolah rendah) sebelum pulang ke tanah air dan bersekolah di Sekolah Rendah (SK) Jalan Peel, Cheras, Kuala Lumpur dan St Johns Institution, Kuala Lumpur (sekolah menengah). 
Ketika di St. Johns beliau aktif dalam aktiviti kebudayaan dan nyanyian dan mendapat tawaran rakaman album oleh Musicland Entertainment pada usia 17 tahun . Setelah muncul dengan album pertama pada tahun 1995 yang tidak begitu mendapat sambutan, beliau melanjutkan pelajaran di Kolej Taylor's Kuala Lumpur. Setelah itu BMG Music menawarkan kontrak rakaman untuk album kedua yang berjudul Impian Yang Nyata (1996). Namun promosi album ini tergendala kerana Fazley mengambil keputusan untuk melanjutkan pelajaran di peringkat ijazah di Victoria University of Wellington, New Zealand dan sarjana di Institute of Technology Australia (IOTA), Australia. Beliau pulang kembali ke tanahair pada tahun 2000.  
Album ketiganya yang berjudul Asmara Ini terbitan Warner Music pada tahun 2001 menjadi titik mula kemaraan beliau di persada seni apabila lagu hits Asmara Ini mendapat sambutan hangat di corong-corong radio. Album yang diterbitkan oleh komposer prolifik Ajai itu berjaya meletakkan Fazley sebaris dengan penyanyi-penyanyi popular lain. Pada tahun 2002, Fazley dicalonkan di Anugerah Bintang Popular Berita Harian 2002 dalam kategori Penyanyi Lelaki Popular. Beliau sekali lagi dicalonkan dalam kategori tersebut pada tahun 2004 apabila muncul dengan album Cerita Asmara. Seiring itu juga beliau terjun ke dunia lakonan menerusi filem Gerak Khas The Movie II (2002), Janji Diana (2003) dan watak utama dalam Gila Bola (2003). 
Beliau merupakan orang kuat dalam merealisasikan Siti Nurhaliza In Concert Royal Albert Hall, London pada tahun 2005 sebagai penerbit eksekutif. Pada tahun 2005 juga beliau muncul dengan album kelima berjudul Lain. Pada tahun 2006 beliau menjadi salah seorang tenaga pengajar di Akademi Fantasia Musim 4 dan selepas itu mula serius sebagai pakar motivasi apabila beliau memperoleh ijazah kedoktoran di Universiti Utara Malaysia (UUM). Pada tahun 2006, Fazley telah menikahi Azrene Soraya Abdul Aziz. Mereka dikurniakan 3 orang anak. Pada tahun 2012 beliau menjuarai program realiti masakan MasterChef Selebriti Malaysia. Kemenangan itu turut melayakkan Fazley untuk memenangi wang tunai sebanyak RM57,500 yang semuanya disalurkan ke Yayasan Jantung Malaysia yang diwakilinya dalam program realiti TV berkenaan.
Fazley dan keluarganya menjadi salah satu dari lima keluarga selebriti yang terlibat dalam rancangan realiti Oh My Family! yang bersiaran sebanyak 6 episod bermula pada 11 April 2018 di Astro Ria, Ria HD dan Astro Ceria.
Boeing 767

Peristiwa 11 September

Dua pesawat Boeing 767 terlibat dalam peristiwa 11 September , 2001. Penerbangan American Airlines 11, sebuah 767-223ER, berlanggar dengan bangunan utara Pusat Dagangan Dunia, dengan kematian seramai 93 orang di dalam pesawat. Penerbangan United Airlines 175, sebuah 767-222, berlanggar dengan bangunan selatan, dengan kematian seramai 65 di dalam pesawat.
Tanjung Muda, Hamparan Rawang

Poskod

Poskod yang digunakan di Tanjung Muda/Mudo adalah 37152. Terdapat 13 buah desa di dalam daerah kecamatan Hamparan Rawang.
Joué-du-Plain

Joué-du-Plain ialah sebuah komun di jabatan Orne di barat-laut Perancis.
Perkuburan Kristian Batu Gajah

Paa zaman darurat, pengganas komunis dari Parti Komunis Malaya telah membunuh ramai rakyat British yang berada di Tanah Melayu. Mereka yang terbunuh ini termasuklah pelombong bijih timah, pengusaha ladang getah , askar, polis dan orang awam.
Internet benda

Internet benda (Inggeris: Internet of things; singkatan: Iot) ialah rangkaian alatan, kenderaan, perkakasan rumah dan barang fizikal lain yang diterapkan dengan komponen elektronik, perisian, sensor, penggerak dan ketersambungan yang membenarkan alatan sedemikian untuk berhubung, mengumpul serta bertukar data.
Ia melibatkan peluasan ketersambungan Internet melebihi alat-alat standard seperti komputer dan telefon pintar kepada alatan teknologi lama yang dianggap "kaku". Penerapan teknologi dalam perkakasan-perkakasan "kaku" ini turut membenarkan alatan-alat berkomunikasi sesama sendiri melalui Internet lalu boleh diperhatikan dan dikawal dari jauh.
Masjid Kampung Sawah Sunggala

Latar belakang

Masjid Kampung Sawah Sunggala terletak di kedudukan Latitud 2 darjah, 29 minit, 4.5 saat Utara dan Longitud 101 darjah, 51 minit, 31.9 saat Timur. Arah kiblatnya adalah pada 292 darjah, 49minit, 8.7 saat.
Perumahan Negara Telisai

Pentadbiran

Dari segi pentadbiran, Perumahan Negara Telisai terletak dalam Mukim Telisai. Mukim Telisai merupakan salah satu dari 38 mukim yang terdapat di Brunei. Mukim Telisai pula dari segi pentadbiran terletak dalam Daerah Tutong, Brunei.
Gill Swerts

Kerjaya

Swerts pernah bermain untuk kelab Feyenoord Rotterdam, ADO Den Haag, Vitesse dan AZ sebelum kembali ke Feyenoord pada Januari 2011.
Pada September 2012, Swerts menandatangani kelab SønderjyskE di Denmark.

Kehidupan

Bapa beliau berasal dari negara Republik Demokratik Congo.
Muaz Mohamed

Muazanazzuddin bin Mohamed (lahir 1985) atau lebih dikenali sebagai Muaz, merupakan seorang penyampai radio dan pengacara televisyen Malaysia. Beliau terkenal sebagai penyampai radio Muzik FM (2006-2016) dan Kool FM. Sebagai pengacara, beliau menjadi pengacara rancangan Ikon Siarawan di TV1 dan Borak Kopitiam di TV3.
Dingi

Dingi [din-gi] (Bahasa Inggeris: dinghy) ialah sejenis perahu kecil sering dipakai diiringi kapal lebih besar sama ada untuk tujuan penyelamatan atau tender lagi-lagi apabila kapal tidak dapat berlabuh di kawasan sepatutnya seperti pelabuhan atau marina kerana kedalaman atau saiz yang tidak muat.
Perkataan "dingi" ialah kata pinjaman datang daripada bahasa-bahasa Benggali (ḍiṅgi) dan Hindustan (bahasa Urdu: ḍīngī, bahasa Hindi: ḍieṁgī).
John William Strutt, Baron Rayleigh Ketiga

John William Strutt, Baron Rayleigh Ketiga, OM, PC, PRS (/ˈreɪli/; 12 November 1842 - 30 Jun 1919), ialah seorang saintis British yang membuat sumbangan yang luas kepada fizik teori dan eksperimen. Beliau menghabiskan semua kerjaya akademiknya di Universiti Cambridge. Di antara banyak penghormatan, beliau menerima 1904 Hadiah Nobel dalam Fizik "untuk penyiasatan beliau terhadap kepadatan gas yang paling penting dan untuk penemuan argonnya berkaitan dengan kajian-kajian ini." Beliau berkhidmat sebagai Presiden Royal Society dari tahun 1905 hingga 1908 dan sebagai Canselor Universiti Cambridge dari 1908 hingga 1919.
Gemas

Sejarah Gemas

Penduduk asal adalah keturunan orang Melayu Asli dan ditadbir oleh seorang ketua yang bernama Datok Sabun yang berasal dari Minangkabau yang berhijrah bersama dengan pengikutnya dari Seri Menanti dan membuka kampung  di Kampung Ladang. Nama asal Gemas adalah Ayer Terap sempena nama anak sungai yang mengalir berhampiran dengan " Rumah Rehat Gemas". Nama Gemas bermula apabila orang Inggeris berhujah  dengan orang tempatan  mengenai nama logam iaitu "Gold" dan " Omeh " menjadi Gomeh dan dibakukan menjadi Gemas, iaitu Gua Emas dan bercantum menjadi Gemas.

Jambatan Gemencheh semasa Pertempuran Malaya

Semasa penjajahan Jepun di Tanah Melayu ketika Perang Dunia II, jambatan Gemencheh berhampiran Gemas merupakan tapak pertempuran sengit antara Divisyen Ke-5 (Tentera Imperial Jepun)  Tentera Empayar Jepun dan Pasukan Imperial Australia (Australian Imperial Force-AIF) dari  Batalion ke 2/30, Division ke-8. Pegawai Memerintah Pasukan adalah Leftenan Kolonel Frederick "Black Jack" Galleghan. Jambatan Gemencheh (Jambatan Sungai Kelamah) merupakan jambatan kayu merentasi Sungai Gemencheh yang menghubungkan Gemas dengan bandar Tampin bersebelahan. Pasukan Jepun telah melepasi Tampin dan perlu menyeberangi jambatan ini untuk mara ke Gemas.
Pada 14 Januari 1942, Kompeni "B" dari Batalion ke-2/30, melancarkan serangan hendap terhadap pasukan Jepun dengan harapan menghalang mereka dari terus maju ke selatan. Ketika tentera Jepun yang mara melepasi kawasan serangan hendap, jambatan itu diletupkan. Pertempuran selepas serangan hendap, dan pertempuran selanjutnya berhampiran Gemas, berlangsung selama dua hari. Ia berakhir dengan pasukan Australia berundur melalui Gemas ke Estet Fort Rose.
Empat hari kemudian, satu lagi pertembungan antara tentera Jepun dan Berikat berlaku berhampiran Parit Sulong semasa pertempuran Pertempuran Malaya. Pasukan Berikat, termasuk Batalion Australia 2/19th dan 2/29th, telah dikepong dan dikalahkan di situ.
Sebuah tugu peringatan bagi mengingati tentera Australia yang gugur telah didirikan berhampiran Jambatan Gemencheh yang telah dimusnahkan berhampiran dengan Laluan Persekutuan Malaysia 1.

Bentuk muka bumi

Sungai Gemas , Sungai Muar dan Sungai Gemencheh mengairi kawasan pertanian, getah , kelapa sawit ,sayur-sayuran dan buah-buahan di Gemas. Di barat daya terletaknya Gunung Ledang ( 1276 m) . Bukit Berot adalah bukit yang tertinggi di Gemas.
Antara tempat yang berhampiran dengan Gemas ialah Sungai Kelamah (Felda), Kampung Pasir Besar, Felda Pasir Besar, Perhentian Londah, Kampung Pudu, Batu Enam, Buluh Kasap, Kampung Tebing Tinggi, Ayer Kuning Selatan, Kampung Ayer Gelugor dan Kampung Sungai Dua, Felda Gugusan Jelai, Felda Gugusan Palong serta Rompin. 
Lain-lain ialah Kampung Tengah (7.8 nm), Air Kuning Selatan (7.8 nm),Kampung Sungai Dua (6.0 nm), Kampung Bangka Hulu (1.0 nm),Kampung Ladang (1.0 nm), Kampung Ulu Ladang,Kampung Bentan 1.4 nm), Delta Village (6.1 nm), Kampung Sungai Siput (9.9 nm), Kampung Relau (11.0 nm), Kampung Permatang Panjang (10.3 nm) dan Kampung Kubu Dedap.
Mutiara (sinetron)

Jalan Cerita

Ada dua anak, yang bernama Mutia dan Tiara. Mereka berdua berbeda nasib. Mutia sakit berpanjangan sedangkan Tiara tomboi, sehat, dan ceria. Karena Mutia sering sakit, Tiara dihantar ke rumah neneknya di Bandung. Suatu ketika, Tiara kembali ke Jakarta untuk menemui ibu bapanya. Di Jakarta, Tiara satu sekolah dengan Iman yang badung.
Iman adalah seorang teman Tiara yang menyukai Tiara. Dia tergabung dalam Geng Badung bersama Ivan (ketua kelas), Bobby (yang juga menyukai Tiara), Tiara, Nina (perempuan yang paling feminin di antara anggota yang lain), dan Vega (wakil ketua kelas berambut keriting). Kemudian bergabung pula Aulia (saudara angkat Tiara).
Iman sebenarnya sangat menyukai Tiara, tetapi dia menyembunyikannya. Dia disaingi oleh Bobby dan yang paling berat adalah Kak Reza, yang pintar melukis dan benar-benar disukai Tiara.
Suatu saat, dia melihat trik untuk membuat perempuan yang disukai cemburu. Karena itulah dia berusaha membuat cemburu Tiara dengan mendekati Aulia. Namun, Aulia juga suka pada Iman, sehingga semua teman-temannya meledeki Iman.
Iman hidup sederhana. Dia suka membantu ibunya —yang juga menyukai Tiara— mengirim catering. Rendang buatan ibu Iman adalah favorit Tiara. Namun, ayahnya lelaki yang amat jahat. Dia suka berjudi, dan menjual anak, termasuk berusaha menjual Tiara. Seringkali Iman dipukuli oleh ayahnya sendiri karena melawan.
Burung Gembala Lebah

Taburan

Burung Gembala Lebah terdapat sepanjang hutan daun lebar rendah di barat Thailand, Semenanjung Malaysia, Borneo dan kepulauan Sumatera.

Ciri-ciri

Burung Gembala Lebah adalah burung bersaiz serdahana sehingga sepanjang 18cm, perang-hijau dengan celoreng kehijauan, iris bewarna merah, paruh kelabu tebal dan kelabu putih di bawah. Burung jantan memiliki tompok kuning pada bahagian bahu, yang tiada pada burung betina. Anak burung menyerupai burung betina dengan celoreng pada bahagian bawah.
Panggilan burung Gembala Lebah adalah seperti bunyi kucing "mengiau", diikuti bunyi mengeletek. Makanannya kebanyakannya adalah serangga, terutama lebah liar dan penyengat.

Pembiakan

Sebagai burung, Burung Gembala Lebah membiak dengan cara bertelur. Ia bersarang dalam lubang pada pokok.

Pengekalan

Burung Gembala Lebah merupakan haiwan yang dilindungi di Malaysia dan memerlukan lesen pemburuan untuk memburunya.
Akibat kehilangan habitat yang berterusan, populasi tempatan dan jarang, burung Gembala Lebah dinilai sebagai Hampir Terancam pada Daftar Merah IUCN bagi Spesies Terancam.
Masjid Mukim Paloh

Pentadbiran

Masjid Mukim Paloh memiliki nombor pendaftaran masjid No Daftar: MY-03-PM-00538.
La Roche-sur-Yon

La Roche-sur-Yon ialah sebuah komun di jabatan Vendée di wilayah Pays de la Loire barat Perancis.
Perang Uhud

Strategi Nabi Muhammad

Nabi Muhammad s.a.w. telah menyusun strategi dengan membahagikan tentera kepada tiga pasukan iaitu pasukan kanan dan kiri berhadapan melawan musuh. Manakala pasukan pemanah seramai 50 orang telah ditempatkan di atas bukit Uhud. Semua tentera pemanah tidak dibenarkan meninggalkan tempat masing-masing kecuali dengan arahan baginda sama ada kalah atau menang.

Peperangan

Pertempuran bermula dengan perang tanding antara kedua pihak yang dimenangi pihak Muslim. Kedua-dua pasukan tentera kemudian mula bertempur, dengan tentera Muslim berjaya menggoyahkan tentera musyrik Quraisy. Pasukan pemanah Muslim lalu turun dari Bukit Uhud apabila melihat tentera Quraisy lari meninggalkan medan perang. Mereka berebut-rebut mengambil harta rampasan perang yang ditinggalkan sehingga mereka lupa larangan Nabi Muhammad supaya tidak meninggalkan Uhud walau apapun yang berlaku.Namun hanya 14 orang pemanah yang beriman sahaja yang tinggal.
Apabila melihat tentera Islam turun dari Bukit Uhud, Khalid bin al-Walid ketua tentera berkuda Quraisy bertindak balas mengelilingi bukit dan melakukan serang hendap dari arah belakang. Dalam serangan tersebut, tentera Islam terkepung dan menjadi lemah kemudian tersebar khabar angin mengatakan Nabi Muhammad s.a.w. telah terbunuh. Keadaan ini menyebabkan tentera Islam menjadi kucar-kacir.
Walau bagaimanapun, Nabi Muhammad s.a.w. masih selamat dengan dilindungi beberapa orang sahabat. Dalam keadaan yang sangat genting itu, Ubai bin Khalaf menghampiri Nabi Muhammad untuk membunuh baginda. Nabi Muhammad sendiri mengambil sebatang tombak dan terus merejam leher Ubai bin Khalaf lalu membunuhnya. Beliau adalah satu-satunya orang yang dibunuh oleh Nabi Muhammad s.a.w. sepanjang hayatnya.  Beberapa orang sahabat telah terbunuh ketika bertindak melindungi Nabi Muhammad s.a.w. dengan membuat perisai, namun baginda mengalami luka pada muka, bibir , kedua-dua lutut , pipi dan patah giginya ketika terjatuh ke dalam perangkap yang digali oleh Abu Amar Al Rahab.
Selepas pertempuran hebat, kebanyakan tentera Muslim berjaya berundur ke Uhud di mana mereka berkumpul semula. Menaiki kuda, pasukan Quraisy gagal mendaki lereng bukit dan kehilangan kelebihan serangan mengejut mereka. Perang ini berakhir apabila Abu Sufyan membuat keputusan tidak mengejar lanjut tentera Muslim, mengisytiharkan kemenangan.

Penghayatan

Setelah pulang ke Madinah, tentera Muslim mendapat penangan yang hebat apabila diejek oleh Yahudi dan Munafik Madinah dengan mengatakan yang mereka pasti terselamat jika tidak bersama berperang. Peristiwa ini memberi pengajaran kepada para sahabat dan umat Islam seluruhnya kepentingan taat kepada Allah dan Rasul-Nya, selain ketua yang dilantik.
Pekan Senaling

Pentadbiran

Pekan Senaling merupakan salah sebuah  mukim yang terdapat dalam negara Negeri Sembilan, dan juga merupakan satu dari mukim yang terletak dalam pentadbiran Daerah Kuala Pilah.
Neglasari, Darmaraja

Poskod

Poskod yang digunakan di Neglasari adalah 45372. Terdapat buah desa di dalam daerah kecamatan Darmaraja.
Monterroso

Monterroso merupakan sebuah kawasan perbandaran yang terletak di Sepanyol dalam wilayah Lugo, Galicia.
Notre-Dame-du-Pré

Notre-Dame-du-Pré ialah sebuah komun di jabatan Savoie di bahagian Rhône-Alpes, tenggara Perancis.
Daarchlea

Sejarah

Band ini mula ditubuhkan pada penghujung tahun 2006 dan pada awal tahun 2007 yang pada asalnya dianggotai oleh Zulhelmy Adha & Khairul Azizi.
Pada 14 Mei 2014, di laman Facebook Daarchlea telah mengumumkan bahawa album penuh baru mereka yang berjudul Suns telah dilancarkan pada 27 Ogos 2014. Suns adalah sebuah debut album berdurasikan 30 minit yang menampilkan 10 buah lagu, yang telah dijuruterakan dan diterbitkan oleh pemain drum band sendiri, Wan Rukhairul dan turut dibantu oleh Nash Muhandes (Massacre Conspiracy & I, Revival), dirakamkan di MC16 Studio, Kuala Lumpur.
Album ini dikatakan mempunyai elemen-elemen daripada muzik black metal, death metal, moden metal, prog metal, dan muzik tradisional rakyat Malaysia, kesemuanya digabungkan bersama ke dalam album tersebut dan akhirnya telah membentuk sebuah koleksi unik lagu-lagu yang akan meninggalkan kesan yang mendalam terhadap semua orang yang mendengarnya.
Chasnais

Chasnais ialah sebuah komun di jabatan Vendée di wilayah Pays de la Loire barat Perancis.
Allery

Allery ialah sebuah komun yang terletak di komun Somme di Picardie di utara Perancis.
RSS Daring

RSS Daring merupakan kapal perang tentera laut Singapura jenis kapal peronda yang sentiasa bersedia mempertahankan negara pulau Singapura.
RSS Daring diletakkan dalam skuadran 182.
Baruna Jaya III

Baruna Jaya III (KAL-IV-04) merupakan kapal tentera laut Indonesia jenis kapal pemetaan/penyelidik yang bertugas bagi pemetaan wilayah-wilayah di Indonesia. Ia dibina pada tahun 1990.
Kapal Baruna Jaya III milik Indonesia merupakan kapal pemetaan/penyelidik. Baruna Jaya III memenuhi keperluan pemetaan Indonesia bagi tujuan ketenteraan dan pengawasan wilayah-wilayah Indonesia. Baruna Jaya III dibina oleh CMN, Cherbourg, Perancis.
Baruna Jaya III mempunyai 37 orang anak kapal tambahan 26 kakitangan pemetaan. Baruna Jaya III dilengkapi untuk misi pengawasan, pemetaan dan penyelidikan.
Kapal Baruna Jaya III sepanjang 60.03 m; 11.61 meter * 5.31 meter ( 197 kaki panjang * 38 kaki * 17.4 kaki) mempunyai kelajuan pada 14 batu nautikal. Baruna Jaya III mempunyai seseran 1,350 tan penuh.
Kapal lain dalam kelas yang sama adalah Baruna Jaya I, Baruna Jaya II, Baruna Jaya III, Baruna Jaya IV, dan Baruna Jaya VIII.

Kemudahan

Baruna Jaya III mempunyai kemudahan pengawasan dan penyelidikan hidrografik dan oceanografik.

TUJAHAN

Kapal Baruna Jaya III mempunyai dua enjin disel yang disambung kepada satu gandar yang menghasilkan 2,990 bhp secara berterusan dan mampu bergerak pada kelajuan 14 batu nautikal.
Antologi

Sebuah antologi adalah koleksi karya sastera yang dipilih oleh pengumpul. Ianya mungkin koleksi sajak, cerpen, drama, lagu, atau petikan. Dalam genre fiksyen antologi digunakan untuk mengkategorikan koleksi kerja-kerja yang lebih pendek seperti cerpen dan novel pendek, biasanya dikumpulkan ke dalam satu jilid untuk penerbitan.
Koleksi lengkap karya sering dipanggil Karya Lengkap atau Opera Omnia (Bahasa Latin). Bagi manga, istilah ini biasa digunakan oleh majalah koleksi manga jepun seperti Shōnen Jump Mingguan dan Majalah Shōnen Mingguan.
Artland

Artland merupakan sebuah munisipaliti terletak di daerah Osnabrück, Niedersachsen, Jerman.
Kampung Bunga

Poskod

Poskod yang digunakan di Kampung Bunga, Serian, Sarawak ialah 94700.
Warganet

Hadiah Netizen

Wartawan Tanpa Sempadan, pertubuhan bukan keuntungan antarabangsa menganugerahkan Hadiah Netizen tahunan sebagai pengiktirafan kepada pengguna Internet, blogger, pembangkang siber, atau kumpulan yang telah membantu mempromosikan kebebasan bersuara di Internet. Organisasi ini menggunakan istilah ini apabila menggambarkan penindasan politik penyokong siber seperti akibat undang-undang blog dalam persekitaran politik yang menindas.
Aras Kognitif Soalan

Ringkasan

Buku Aras Kognitif Soalan ini menyediakan satu garis panduan yang mengandungi input item-item pembinaan soalan yang membantu dan membimbing kalangan pendidik untuk membina soalan-soalan dengan pelbagai aras kognitif mengikut Model Kod Analisis Aras Kognitif Soalan.
Model ini juga dijadikan instrumen bagi mengukur keupayaan daya berfikir pelajar. Model ini merentas kurikulum penggunaannya dan memberi keyakinan kepada kalangan pendidik dalam membentuk soalan-soalan yang mampu melahirkan pelajar dengan asas tinggi yang mencabar. Malah model yang dipaparkan dalam buku ini juga dapat digunakan sebagai instrumen untuk meneliti dan menilai pemantapan binaan soalan-soalan dalam bahan kurikulum pendidikan yang memberi kesan kepada penghasilan keupayaan berfikir pelajar.
Pasoh

Pasoh adalah sebuah felda di daerah Jelebu, Negeri Sembilan, Malaysia.
Dimito

Poskod

Poskod yang digunakan di Dimito adalah 96262. Terdapat 16 buah desa di dalam daerah kecamatan Wonosari.
Alexander (filem)

Jalan cerita

Alexander, Raja Macedonia dan salah seorang pemimpin tentera paling hebat di dunia dalam sejarah perperangan, menakluk kebanyakan dunia yang diketahui.
Sekolah Kebangsaan Bukit Besi, Sabah

Sejarah

Bangunan SK Bukit Besi ini telah dirasmikan oleh Yang Berbahagia Encik Alwi Haji Ahmad, Timbalan Pengarah Pelajaran Sabah pada hari Selasa 7 Oktober 1986. Merujuk warga Bukit Besi, tapak yang ada sekarang merupakan tapak ke-2. Tapak lama sekolah dan perkampungan sebenarnya memakan masa 15 minit mudik ke hulu dari tapak yang ada sekarang. Mengikut sumber, murid awal sekolah ini yang sekarang menjadi guru di sekolah ini, sekolah ini telah dibuka sejak tahun 1969. Dengan bangunan kayu. Penghijrahan sekolah sebenarnya mengikut pergerakan warga Kampung Bukit Besi. Bangunan konkrit yang menempatkan 6 buah kelas yang ada sekarang telah dibina semula pada tahun 2002 dan selesai pembinaanya pada akhir 2004. Banyak kemudahan telah diagihkan kesekolah ini termasuklah peralatan komputer dan yang terbaru adalah sumber elektrik berkuasa solar.
Maklumat Asas Sekolah Sehingga Tahun 2012:-
Nama Sekolah : SK BUKIT BESI (PPD BELURAN)
Kod Sekolah : XBA 2136
Tahun Sekolah Dibuka  : 01.01.1986
Anggaran Keluasan Sekolah : 3 Ekar
Koordinat Sekolah :
X : 117.524670
Y : 5.982990
Jarak Dari PPD : 98 Kilometer
Kawasan DUN : Labuk
Kawasan Parlimen : Beluran
Nama Hutan Simpan : Hutan Simpan Bongaya (Mukim Tetabuan)
Kelas Hutan Simpan : Hutan Simpan ( Kelas 3 )
Tahun Diwartakan Sebagai Hutan Simpan :
Gred Sekolah : B
Sesi : 1 Sesi (Pagi Sahaja)
Bil. Murid : 50 Orang
Bil. Guru : 10 Orang
Bil. Bukan Guru (KTBM)  : 2 Orang
Bil. Bilik Darjah : 6
Bil. Bilik Darjah Prasekolah : 1
Bil. Kelas : 7
Sumber Bekalan Elektrik  : 24 Jam Solar Hibrid
Sumber Bekalan Air : Takungan Air Hujan (Rain Havester)
Kemudahan Rumah Guru  : Ada
Kemudahan Kantin : Ada
Kemudahan Asrama : Tiada
Vilar de Santos

Vilar de Santos merupakan sebuah kawasan perbandaran yang terletak di Sepanyol dalam wilayah Ourense, Galicia.
Sukahati, Cibinong

Poskod

Poskod yang digunakan di Sukahati adalah 16913. Terdapat 25 buah desa di dalam daerah kecamatan Cibinong.